V E N D I M

Nr.281, datë 9.5.1998

PËR NJË SHTESË NË VENDIMIN E KËSHILLIT TË MINISTRAVE NR.157, DATË 26.2.1998  “PËR  FILLIMIN E PUNËS SË ZYRËS SË REGJISTRIMIT TË PASURIVE TË PALUAJTSHME NË DISA RRETHE”

Në mbështetje të neneve 54 dhe 56 të ligjit nr.7843, datë 13.7.1994 "Për regjistrimin e pasurive të paluajtshme", me propozimin e Ministrisë së Bujqësisë dhe  të Ushqimit, Këshilli i Ministrave

V E N D O S I:

Në vendimin e Këshillit të Ministrave nr.157, datë 26.2.1998, pas pikës 7 shtohet pika 8 me këtë përmbajtje: 

 “Zyrave të regjistrimit të pasurive të paluajtshme, të cilat do të hapen gjatë vitit 1998, u akordohet një fond prej 6600 mijë lekësh për sistemin e regjistrimit të pasurive të paluajtshme, 1000 mijë lekë për shpenzime dhe 3000 mijë lekë për investime.

Ky fond përballohet nga fondi rezervë i Këshillit të Ministrave.

Numri i punonjësve për këto zyra është 43.”.

Ky vendim hyn në fuqi menjëherë.

